края на разследвания период, която ще доведе до ситуация, при която дъмпингът ще причини вреда, ако не бъдат предприети мерки. Това е в съответствие с посоченото от Комисията в съображение 113 от регламента за временните мерки, че „през 2014 г. и първата половина на 2015 г. производителите от Съюза са успели да постигнат частично възстановяване“. В резултат на това втората половина на 2015 г. отразява по-добре действителното въздействие на опасността от причиняване на вреда на промишлеността на Съюза, която опасност следва да се отстрани.
 (150)
 Трето, Съдът постанови, че анализът на данните за периода след разследвания период е особено уместен при разследване, целящо да се определи дали е налице опасност от причиняване на вреда, което по естеството си предполага прогнозен анализ. Според Комисията втората половина на 2015 г. изглежда отговаря по-добре на това изискване, тъй като е по-близо до бъдещите развития, отколкото целия РП.
 (151)
 Четвърто, изчисление въз основа на целия разследван период, независимо дали са налице признаци за отрицателни тенденции, би подронило целта на делото, касаещо опасност от причиняване на вреда, да се предприемат ефективни и превантивни действия преди опасността от причиняване на вреда да доведе до действително причиняване на вреда.
 (152)
 Поради горепосочените причини Комисията възприе становището, че периодът за изчисляване на маржовете на вредата в конкретния случай следва да се базира на втората половина на 2015 г. и не на целия разследван период.
 (153)
 В резултат на това Комисията поиска допълнителни данни от оказалите съдействие производители. Тя получи допълнителни тримесечни данни за РП относно производствените разходи по вид на продукта на включените в извадката производители от Съюза и впоследствие провери тези данни. Проверките се отнасят само до предоставените допълнителни данни, които не са били поискани преди това, като се гарантира, че данните, на които Комисията в крайна сметка е основала констатациите си, са надеждни.
 (154)
 Тъй като равнището на съдействие бе счетено за високо, окончателният марж на вредата за КНР, приложим по отношение на неоказалите съдействие производители износители, бе изчислен като средната стойност за трите включени в извадката производители износители/групи от дружества. Окончателният марж на вредата за КНР, приложим по отношение на неоказалите съдействие производители износители, бе установен на равнището на най-високия марж по отношение на трите оказали съдействие дружества/групи от дружества.
 (155)
 След оповестяването на окончателните заключения представителите на CISA изтъкнаха, че като основа за изчисляване на целевата цена за единица продукция на промишлеността на Съюза е използван целият РП, а за изчисляването на единичната продажна цена при свободно обращение в Съюза за китайските производители износители от групата Shagang са използвани само шест месеца от РП. Вследствие на това от CISA поискаха Комисията да преизчисли двата елемента, като използва наличните данни за един и същ период.
 (156)
 След извършена проверка бе установено, че забележката е основателна. Поради това Комисията преизчисли целевата цена за единица продукция на промишлеността на Съюза за китайските производители износители от групата Shagang, като използва данните за производствените разходи за същия период (втората половина на 2015 г.) — а именно периода, използван за изчисляването на единичната продажна цена при свободно обращение в Съюза